Ogrličasti pingvin
<s>Ogrličasti pingvin () je vrsta pingvina iz roda Pygoscelis.</s><s>Dobio je ime po tankoj crnoj crti ispod brade, koja izgleda kao da nosi ogrlicu, što ga čini jednom od najprepoznatljivijih vrsta pingvina.</s>

<s>Fizičke osobine
Ogrličasti pingvini porastu do visine od oko 68 cm.</s><s>Po sajtu „Svijet pingvina“, mužjaci dostižu težinu do oko 5 kg, a ženke oko 4,8 kg.</s><s>Sajt „Library.ThinkQuest.org“ navodi prosjek težine ogrličastih pingvina kao 4,5 kg.</s>

<s>Koristeći krila kao peraja, ogrličasti pingvini razvijaju brzinu ronjenja do tridesetak kilometara na sat, što nije mnogo u odnosu na druge pingvine, i rijetko rone dublje od 60 metara.</s><s>Na kopnu, ogrličasti pingvini se često „sankaju“ na stomacima, puštajući se niz nizbrdicu i pomažući se nogama i krilima.</s><s>Iz vode izlaze na kopno koristeći i noge i krila, i često znaju dosta da skoče iz vode da bi se dohvatili čvrste podloge.</s>

<s>Ponašanje</s>

<s>Ovi pingvini grade gnijezda na kopnu, koristeći okruglo kamenje.</s><s>U sezoni uglavnom nose po dva jajeta, i oba roditelja ih paze podjednako, smjenjujući se svakih 5 do 10 dana.</s><s>U nekim slučajevima se gnijezde i na lednicima, ali uglavnom teže da izbjegnu led.</s>

<s>Mladi se legu iz jaja nakon oko 35 dana, i imaju pufnasto, lako perje, smeđe pozadi i bijelo naprijed.</s><s>U gnijezdu ostaju 20-30 dana, a nakon toga se pridružuju krešeu.</s><s>U periodu starosti od oko 50-60 dana nastupa mitarenje, i sa novim perjem se pridružuju odraslima u moru.</s>

<s>Ogrličasti pingvini važe za jedne od najagresivnijih i najhrabrijih pingvina.</s>

<s>Ishrana
Omiljena hrana ogrličastih pingvina je kril, ali se hrane i ribom i drugih sitnim morskim životinjama.</s><s>Hranu traže uglavnom u blizini obale, ali nekad otplivaju i podalje ka pučini.</s>

<s>Rasprostranjenost
Ogrličasti pingvini broje oko 7,5 miliona jedinki, i mogu se naći na Antarktiku, Južnoj Džordžiji i Sendvičkim ostrvima, Južnom Orkniju, Južnim Šetlandskim ostrvima, zatim ostrvima Buve, Baleni i na ostrvu Petra Prvog.</s>

<s>Izvori</s>

<s>Spoljašnje veze</s>

<s>Galerija ogrličastih pingvina
 PenguinWorld.com, ogrličasti pingvini</s>

<s>Pingvini</s>

